জীবিত ব্যক্তিদের জীবনী (BLP) অবশ্যই রক্ষণশীলভাবে লিখতে এবং বিষয়ের গোপনীয়তা বজায় রাখতে হবে। উইকিপিডিয়া একটি বিশ্বকোষ, কোন ট্যাবলয়েড নয়: চাঞ্চল্য সৃষ্টি করার উদ্দেশ্যে কোন কিছু করা অথবা কোন ব্যক্তির জীবনের সুড়সুড়ি দেওয়া চটকদার খবর প্রচারের মূখ্য বাহন হওয়া আমাদের কাজ নয়, এবং সম্পাদকীয় বিচারে সব সময় অবশ্যই জীবিত বিষয়ের সম্ভাব্য ক্ষতির বিষয়টি বিবেচনায় আনতে হবে। এই নীতিমালা সকল জীবিত ব্যক্তির জীবনীর ক্ষেত্রে প্রযোজ্য হবে, এমন কি যদিও নিবন্ধের বিষয় নয় কিন্তু কোন জীবিত ব্যক্তির জীবনীতে বা ঐ ব্যক্তির সম্পর্কে অন্য কোন পাতায় উল্লেখ করা হয়েছে এমন জীবিত ব্যক্তির ক্ষেত্রেও তা প্রযোজ্য হবে।[৩] যে ব্যক্তি এ ধরনের বিষয়বস্তু ও তথ্যাদি যোগ বা পুনরুদ্ধার করবে তা সাক্ষ্য প্রমাণের দায় ঐ ব্যক্তির উপরেই বর্তাবে।